
Polisi Pryderon a Chwynion

Ein Hymagwedd 
Mae Ymchwil Canser Cymru wedi ymrwymo i ddarparu gwasanaeth o ansawdd da i’n cwsmeriaid. Os nad ydych yn fodlon ar lefel y gwasanaeth rydych wedi’i dderbyn gennym, rhowch wybod i ni. Gall fod rhai adegau pan nad ydym yn bodloni ein safonau ein hunain, a phan mae hynny’n digwydd, rydym eisiau cael gwybod, ac ymdrin â’r mater yn brydlon, dysgu ohono, a’i atal rhag digwydd eto.

· Byddwn bob amser yn gwrtais, yn barchus, a byddwn yn gwrando ar yr hyn sydd gennych i’w ddweud
· Byddwn yn sicrhau ein bod yn cydnabod pob cwyn yn brydlon
· Byddwn yn ymdrin â phob cwyn yn sensitif, mewn ffordd dryloyw, ac ar fyrder 

Sut i wneud cwyn 
Os oes gennych bryder neu os hoffech wneud cwyn ynghylch Ymchwil Canser Cymru, gallwch gysylltu â ni fel a ganlyn:

•	Ffurflen ar-lein – llenwch y ffurflen adborth ar ein gwefan 
•	Ffôn: 02921 855050 
•	E-bost: contact-us@cancerresearchwales.org.uk
•	Ysgrifennwch atom: Ymchwil Canser Cymru, 22 Neptune Court, Ffordd Vanguard, Caerdydd CF24 5PJ

Gwnewch yn siŵr eich bod yn cynnwys yr holl wybodaeth berthnasol, ynghyd â’ch enw a’ch cyfeiriad neu’ch cyfeiriad e-bost, er mwyn i ni allu anfon cydnabyddiaeth. 

Sut y byddwn yn ymateb
•	Ein nod yw cydnabod eich cwyn o fewn 5 diwrnod gwaith.
•	Byddwn yn rhoi ymateb llawn i chi o fewn 14 diwrnod gwaith. Os bydd angen i ni ymchwilio ymhellach ac nad oes modd i ni ymateb o fewn y cyfnod hwn, byddwn yn cysylltu â chi i roi gwybod pryd rydym yn bwriadu datrys eich pryder neu’ch cwyn.

Yr hawl i uwchgyfeirio 
Os ydych yn parhau i deimlo nad yw eich cwyn wedi’i datrys, gallwch ei huwchgyfeirio at un o’r sefydliadau canlynol:

Codi arian 
Mae Ymchwil Canser Cymru wedi ymrwymo i’r safonau uchaf o ran arferion codi arian; mae’n aelod o’r Rheoleiddiwr Codi Arian ac yn cadw at y Cod Ymarfer Codi Arian. Os yw eich cwyn yn ymwneud â chodi arian, ac rydych chi’n teimlo nad yw wedi’i datrys, gall y Rheoleiddiwr Codi Arian ymchwilio i’ch cwyn.

Cysylltwch â’r Rheoleiddiwr Codi Arian gan ddefnyddio eu ffurflen ar-lein neu ysgrifennwch at y cyfeiriad isod: 
https://www.fundraisingregulator.org.uk/complaints/make-complaint#what-is-your-complaint-about  






Rheoleiddiwr Codi Arian
50 Featherstone Street,
Llundain, EC1Y 8RT
Ffôn: 0300 999 3407 
www.fundraisingregulator.org.uk 

Pob maes arall o’n gweithrediadau:
Os yw eich cwyn yn ymwneud â maes arall o’n gwaith, ac nid ydych yn fodlon ar ein hymateb, gallwch gysylltu â’r Comisiwn Elusennau wrth lenwi’r ffurflen ar gyfer codi pryderon am elusen, sydd ar wefan y Comisiwn, neu gallwch gysylltu gan ddefnyddio’r manylion isod:

Charity Commission 
PO Box 211 
Bootle 
L20 7YX 
Ffôn: 0300 066 9197 
www.gov.uk/government/organisations/charity-commission.cy 

Mae Ymchwil Canser Cymru yn croesawu pob adborth. Os nad ydych yn fodlon ar lefel y gwasanaeth rydych wedi’i dderbyn, rhowch wybod i ni, rydym yn gwerthfawrogi’r cyfle i ddeall beth sydd wedi digwydd ac i wella eich profiad yn y dyfodol.

Diolch i chi am gefnogi Ymchwil Canser Cymru 




Ymchwil Canser Cymru
Rhif Sefydliad Corfforedig Elusennol Cofrestredig 1167290

